फागुन ११ गतेबाट प्रर्दशन हुन लागेको चलचित्र पञ्चेबाजाले आज राजधानीमा पत्रकार भेटघाट कार्यक्रमको आयोजना गरेको छ । अभिनेता सौगात मल्लको समयलाई मध्यनजर गरेर गरीएको यस कार्यक्रममा पत्रकारहरुले सौगात मल्ल माथी नै प्रश्नहरुको प्रहार गरेका थिए । यसै क्रममा मल्लले आफुले काम गरेका सबै फिल्महरु स्कृप्ट राम्रो लागेर नै गरेको बताए । उनले अगाडी भने, स्कृप्ट मन परेर काम गरिन्छ तर पछि फिल्म अर्कै बनिदिन्छ, नुन खाएपछि नुनको सोझो गर्दै आफुले काम गरेका त्यस्ता धेरै फिल्महरुलाई राम्रो भन्नु पर्ने बाध्यता रहेको पनि बताए ।
